**ЧАСТ І. ТЕХНИЧЕСКА СПЕЦИФИКАЦИЯ НА ОБОСОБЕНИ ПОЗИЦИИ №1, 2 И 3**

**„Зимно поддържане и снегопочистване на улична мрежа на гр. Петрич и на общинска пътна мрежа за експлоатационен период 2016-2017 г.“, по следните обособени позиции:**

* **Обособена позиция №1 - „Зимно поддържане и снегопочистване на улична мрежа на гр. Петрич за експлоатационен период 2016-2017 г.”;**
* **Обособена позиция №2 - „Зимно поддържане и снегопочистване на общинска пътна мрежа в Подгорски и Марикостински район за експлоатационен период 2016-2017 г.”;**
* **Обособена позиция №3 - „Зимно поддържане и снегопочистване на общинска пътна мрежа в Огражденски район за експлоатационен период 2016-2017 г.”**

**Вид на процедурата:** Публично състезание по чл.18, ал.1, т.12 във връзка с чл. 176 и сл. от ЗОП

**Възложител на процедурата:** Кмет на община Петрич

1. **ОБЩО ОПИСАНИЕ НА ДЕЙНОСТТА:**

**Описание на видовете работи, предвидени за изпълнение, както следва:**

**1.1.Обособена позиция №1 - „Зимно поддържане и снегопочистване на улична мрежа на гр. Петрич за експлоатационен период 2016-2017.”.**

* + - * Снегопочистване на уличните платна в гр. Петрич с обща дължина 95 км.
			* Опесъчаване на уличните платна в гр. Петрич с обща дължина 95 км.

**1.2.Обособена позиция №2 - „Зимно поддържане и снегопочистване на общинска пътна мрежа в Подгорски и Марикостински район за експлоатационен период 2016-2017 г.”.**

* Снегопочистване на общинска пътна мрежа с обща дължина 97.1 км.
* Опесъчаване на общинска пътна мрежа с обща дължина 97.1 км.

По следните общински пътища:

1.Път BLG 1166- „Първомай-Габрене-Златарево”- 21.7 км.

2.Път BLG 1167- „Отклонение за с.Беласица” 2.8 км.

3.Път BLG 2168- „Отклонение за с.Камена” 2.0 км.

4.Път BLG 2155- „Кърналово-с.Рупите” 3.8 км.

5.Път BLG 2177- „Кърналово-Дреново-Яково” 19.0 км.

6.Път BLG 3165- „Петрич-х.Беласица” 8.0 км.

7.Път BLG 1157- „Отклонение за с.Рупите” 2.2 км.

8.Път BLG 1176- „Отклонение за м.Рупите (храм „Св.Петка”)” 1.8 км.

9.Път BLG 1150- „ Генерал Тодоров-Хърсово 10.0 км.

10.Път BLG 2163- „Отклонение за с.Ръждак” 0.5 км.

11.Път BLG 1157- „Отклонение за с.Митиново” 2.5 км.

12.Път BLG 2161- „Отклонение за с.Тополница” 1.6 км.

13.Път BLG 3151- „Отклонение за Марикостински мин.бани” 2.0 км.

14.Път BLG 1159- „Отклонение за с.Чучулигово-Кулата” 2.2 км.

15.Път BLG 2152- „Рибник-Богородица-Дреново” 13.0 км.

16.Път BLG 3156- „Отклонение за с.Михнево” 2.0 км.

17.Път BLG 3153- „Отклонение за с.Гюргево” 2.0 км.

 Всичко: 97.1 км.

**1.3. Обособена позиция №3 - „Зимно поддържане и снегопочистване на общинска пътна мрежа в Огражденски район за експлоатационен период 2016-2017 г.”**

* Снегопочистване на общинска пътна мрежа с обща дължина 91.0 км.
* Опесъчаване на общинска пътна мрежа с обща дължина 91.0 км.

 По следните общински пътища:

1.Път BLG 2175- „Струмешница-Гега-Баскалци” 17.0 км.

2.Път BLG 3178- „Отклонение за с.Долна Крушица” 4.0 км.

 3.Път BLG 3173- „Отклонение Кладенци-Долене-Волно” 18.0 км.

 4.Път BLG 3174- „Отклонение за с.Вишлене” 4.0 км.

 5.Път BLG 3172- „Отклонение Вишлене-Дреновица” 8.0 км.

 6.Път BLG 2169- „Откл.Чуричене-откл.Куково” 18.3 км.

 7.Път BLG 2171- „Мендово-Долна Рибница-Крънджилица” 10.0 км.

 8.Път BLG 2152- „Куково-Яково-Драгуш-Крънджилица” 11.7 км.

 Всичко: 91.0 км.

1. **ВИДОВЕ, ОБХВАТ И ТЕХНОЛОГИЯ НА РАБОТИТЕ ЗА ЗИМНО ПОДДЪРЖАНЕ НА ПЪТИЩАТА. ТЕХНИЧЕСКИ ИЗИСКВАНИЯ И ПРАВИЛА**

**2.1. Зимното поддържане на пътищата** включва комплекс от дейности, свързани с осигуряване на проходимостта им при зимни условия и премахване или ограничаване на неблагоприятното влияние на снега и леда върху условията на движение. Видът и обхватът на работите за зимно поддържане на пътищата се определят в зависимост от приетото за определен път ниво на зимно поддържане.

**2.2. Основните дейности за зимно поддържане** на пътищата включват:

**1. подготвителни работи:**

a) изготвяне на планове за зимно поддържане;

б) технически прегледи на заявените за използване машини и съоръжения;

в) подготовка на пътищата за експлоатация при зимни условия;

г) осигуряване на необходимите материали;

д) определяне на последователността на провеждане на снегозащитните мероприятия;

2. **снегозащита на пътищата** чрез изсичане на храсти, отстраняване на материали и други предмети в обхвата на пътя, които водят до образуване на снегонавявания;

3. **снегопочистване (патрулно и периодично)** на пътищата до постигане на съответните степени и ниво на зимно поддържане, разчистване на снежни валове, преспи и снегонавявания и отстраняване на уплътнени снежно-ледени пластове.

**Общо описание на снегопочистването** - Механизирано почистване от сняг на улични платнаили пътни платна - извършва се със специализирана техника, като не се допуска затрупване на страничните улици или пътни отбивки. Изпълнителят е длъжен да представи в офертата вида и броя на специализираната техника, необходима за почистване на териториите при най - тежки зимни условия, а така също и схема за разполагане на техниката на определени места от обслужваната територия с оглед по-бърза реакция, при силни снеговалежи;

4. **обезопасяване на пътищата срещу хлъзгане**: разпръскване на минерални материали и химични вещества.

**Общо описание на опесъчаването** и обработка на заледени участъци с пясъко-солени смеси - извършва се при необходимост и при наличие на съответните метеорологични условия със специализирани машини. Изпълнителят е длъжен да представи в офертата вида и броя на специализираната техника, необходима за почистване на териториите при най-тежки зимни условия.

**2.3. Технология на работите и материали за зимно поддържане на пътищата**

**Снегопочистването ще се извършва предимно** с автомобили с прикачени предни гребла, трактори, булдозери, снабдени със съоръжения с тласкащо действие \едностранни и двустранни снегоринни плугове; съоръжения с изхвърлящо действие \роторни снегорини\ или прикачни снегоринни гребла и комплектовани със сигнализация за работа при лоши метеорологични условия. В борбата с зимната хлъзгавост по пътищата да се използват следните материали за пясъко-солена смес: промишлена сол (натриев хлорид) и пясък.

 **Пясъка(промит и непресят) за пясъко-солената смес** трябва да отговаря на следните изисквания за качество: големина на зърната до 8 мм, зърнометричния състав на пясъка да отговаря на изискването-преминало количество като % маса, през сито с отвор 0.16 мм да не бъде повече от 3%. Съдържанието на отмиваемите/глинести и праховидни/ частици в % да не бъде повече от 6 %. Всяко доставено количество да бъде придружено със сертификат за качество.

**Пясъка(промит и пресят) за пясъко-солената смес** трябва да отговаря на следните изисквания за качество:

|  |  |  |
| --- | --- | --- |
| Показател | Метод наизпитване | Стойност напоказателя |
| Форма на зърната | - | Кубична |
| Максимален размер на зърната, mm | БДС EN 933-1 или еквивалент | 4 |
| Съдържание на бучки глини и ронливи зърна | БДС EN 12620/НА или еквивалент | Не се допуска |
| Съдържание на отмиваеми частици, % | EN БДС 12620/НА или еквивалент | < 5 |

За опесъчаването се използват пясъко-солени смеси в съотношение 150-200 kg сол на 1 m3 пясък. Пясъкът и солта трябва да бъдат предварително смесени и добре размесени. Минералните материали трябва да се разпръскват по цялата широчина на платното за движение.

**Ръчното опесъчаване** се прилага **по изключение**. Разпръскването на инертните материали трябва да става ветрилообразно **(в никакъв случай на купчинки!)** в количество средно 100 - 150 g/m2.

Фирмата\те\ да разполага\т\ с необходимата складово-снабдителна база /материално- техническа база/ със съответните количества минерални материали, съобразно наетия за поддържане маршрут.

Участникът декларира наличието на техника необходима за изпълнението на дейностите по поръчката. Минималният брой и вид техника собствена или наета, която трябва да е на разположение за изпълнението на дейностите за всяка една от обособените позиции е както следва:

* Фадрома(товарачна машина) - 1 бр.;
* Багер с пробутващо устройство - 2 бр.;
* Комбинирани автомобили/камиони с монтирана снегоринна дъска и автоматична уредба за пясъкоразпръскване и лугиране – 1 бр.;
* Бордови коли за ръчно опесъчаване – 4 бр.;
* Патрулни коли - 1 бр.

Всяко транспортно средство или водач трябва да бъде екипирано с подходящи уреди за комуникация (радиостанции или мобилни телефони).

Транспортни средства, които работят през нощта, трябва да са оборудвани с достатъчно работна светлина.

Всеки участник трябва да представи доказателства за наличие на необходимата за изпълнение на поръчката техника, като за целта прилага заверено копие на свидетелството за регистрация, откъдето е видно собствеността и/или нотариално заверено копие на договор/и за покупкопродажба/лизинг, сключени на свое име и/или наем на описаните в офертата му транспортни средства.

Всеки участник трябва да представи резервен план за действие в случай, че някоя от снегопочистващите машини, почистваща определен район аварира.

Участникът в поръчката декларира, че всички транспортни средства са регистрирани и застраховани и работят в съответствие с всички действащи закони и нормативни актове.

На транспортните средства и съоръженията трябва да работят само квалифицирани и лицензирани водачи.

Възложителят ще извършва проверки за готовността за изпълнение на услугите от Изпълнителя по всяко време за срока на договора.

**Определеният за изпълнител участник,** изготвя **Оперативен план** за зимния период, ***който представя*** на възложителя ***към момента на подписване на договора***.

В оперативния план съдържа следните дани:

* точно название и местоположение на участъците от пътната и уличната мрежа, на които ще се извършва зимно поддържане съгласно Техническите спецификации;
* степените и нивата на зимно поддържане на отделните участъци;
* участъците с най-голяма вероятност от снегонавяване;
* график за извършване на прегледи за състоянието на пътните участъци и улици и особено на отводнителните съоръжения – прегледите се извършват съвместно с представители на Възложителя;
* график на техническите прегледи на машините и съоръженията, с които Изпълнителят ще осъществява снегопочистването и обезопасяването срещу хлъзгане на пътните участъци и улици;
* избор на схеми за снегопочистене на платната за движение;
* избор на схеми за разчистване на снежни валове върху банкети и разчиствания от снегонавявания и уплътнени снежни пластове;
* избор на подходящи технологии за обезопасяване на пътни участъци и улици срещу хлъзгане;
* въвеждане на дежурства и информационно осигуряване;
* оперативен план за действие при утежнени зимни условия, включително план за действие при обилни снеговалежи в съответствие с Инструкция № 3 от 18.07.2007г. за реда за осъществяване на спасителни и неотложни аварийно-възстановителни работи при бедствия.

В Оперативния план задължително се включват и предложенията за изпълнение на поръчката, които са отразени от участника в депозираното Техническо предложение за изпълнение.

За зимно снегопочистване площта се изчислява като се умножи реално почистената ширина на пътя по почистената дължина на пътя, а не на брой обработки или времето за извършване на услугата. В случай, че не е обработено цялото платно, за почистени се считат декарите - равни на дължината на пътя по ширината на почистената площ. Независимо от това, по колко пъти са минавали снегопочистващите машини, дейността им не се отчита като отделна обработка.

Изпълнителят е длъжен да не допуска образуването на ледени коловози с височина по голяма от 6 см., а при констатирането на такива от страна на възложителя, избраният изпълнител ги отстранява за собствена сметка.

Избраният изпълнител е длъжен при снегопочистването да не допуска стесняване на пътя, което да доведе до невъзможност за разминаване на два автомобила.

**Дейностите по зимното почистване стартират по предложение на Изпълнителя**, **според метеорологичните условия и прогнози**, **след регистрирано съгласие на Възложителя**. **Преди излизане на снегопочистващата техника, Изпълнителя регистрира обаждане в дежурният център на Община Петрич за началния час на излизане, вида на изпълняваните дейности, броя на техниката и повторно обаждане при приключване на дейностите. Този ред се отнася за всички видове дейности по зимното поддържане и снегопочистване. Време за снегопочистване на район – до 4 часа, а при усложнена зимна обстановка – до 8 часа.**

Снегопочистващата техника започва работа при дебелина на **снежната покривка не по-малко от 60 мм.**, след което се опесъчава с пясъко-солени смеси.

Изпълнителя е длъжен да предприеме всички необходими действия за осигуряване на безопасни условия на движение, както и опазване на пътищата и пътните принадлежности. Изпълнителят е длъжен да поддържа в готовност екипи, които да осигуряват безопасност на движението при ПТП, аварии и др. извънредни ситуации, станали по общинските пътища, обект на договора, като сигнализира с подвижни пътни знаци и бализи според възможните опасности, и в минимално кратък срок да поправи последиците от произшествието, ако това се налага. В случаи на тежки или верижни произшествия изпълнителят осигурява пропускателната възможност в участъка, като по-нататъшните си действия съгласува с възложителя.

При много силен снеговалеж е възможно краткотрайно частично спиране на движението с цел осигуряване на по-добри условия за работа на снегопочистващата техника.

Отстраняването на снежни маси и разширяване на пътното платно се извършва по време и след спиране на снеговалежа.

**Координацията за работа се осъществява чрез постоянна телефонна и мобилна връзка с**:

* Дежурен в общината и служител, определен за координатор;
* Кмет или Кметски наместник на населеното място.

Длъжностните лица, определени със Заповед на кмета и кметските наместници следят за качеството на извършената работа от изпълнителя, като се води подробна справка за дата, час, вид дейност и кратност на извършената дейност. При необходимост от техника и др. или при аварийни събития кметските наместници трябва да се обаждат на дежурното длъжностно лице.

Дежурен в Община Петрич записва по часове всички указания и разпореждания, начален и краен час на започване и приключване на дейностите по почистване в районите, подадени от фирмата оператор, вид на дейността и брой на снегопочистващата техника.

При постъпили сигнали от КАТ, 112 и/или фирмите извършващи превози на територията на общината за наличие на сняг и/или лед в участъци по уличните платна, Дежурните лица от Община Петрич, уведомяват фирмата оператор, за извършване на необходимите дейности по почистването и извършват контрол по изпълнението им.

Не се допуска наличие на сняг на кръстовищатата, както и ограничаване на видимостта от купчини сняг.

Изпълнителят поддържа чисти решетките на дъждоприемните шахти на канализационната система, така че да не се възпрепятства отвеждането на водата от топящия се сняг.

Изпълнителят гарантира, че има на склад достатъчно реагенти и смеси за обезопасяване и почистване на площите при снеговалеж и поледица.

Когато форсмажорните обстоятелства възпрепятстват изпълнението на всички услуги или на част от тях, Изпълнителя на поръчката незабавно уведомява Възложителя и съгласува с него такива алтернативни условия, които счита за необходими при дадените обстоятелства. Ако Възложителят съгласува извънредните условия, това не освобождава Изпълнителя на поръчката от неговото задължение да изпълни изцяло договорените услуги, които не се засягат от форсмажорните обстоятелства.

 Изпълнителят се задължава да изпълни пропуснатите услугите в най-кратък срок и в рамките на същата работна седмица. Не се извършват допълнителни плащания за услуги по компенсиране на неизпълнената работа.

Общинските служители, определени със заповед на кмета на община Петрич, съвместно с представители на фирмата изпълнител, контролират дейностите по зимно улично почистване, като констатациите се документират в констативен протокол за изпълнение на видовете дейности.

Заплащането на дейностите по зимно снегопочистване се извършва на база оформени констативни протоколи за действително извършените дейности.

В случай на обявено бедствено положение от кмета на общината, отчитането и заплащането на извършената работа се извършва отделно за периода до неговото приключване, съобразно Глава 7 от Закона за защита при бедствия.

Разплащането се извършва в срок, съгласно офертата на изпълнителя, но не по- малко от 20 календарни дни след заверка на протокол за действително извършените работи и издадена фактура, като дължимата сума се формира въз основа на договорените единични цени.

1. **ОБЩИ, СПЕЦИФИЧНИ УСЛОВИЯ И КОНТРОЛ**

3.1.Общи условия

Изпълнителят е длъжен:

3.1.1. да спази изискванията на представената документация за участие в откритата процедура за възлагане на обществената поръчка, договора за изпълнение на поръчката, действащите нормативни изисквания за този вид дейност, в т.ч. за качество на извършените работи, безопасност и охрана на труда, безопасност на движението и опазване на околната среда;

3.1.2. да спазва законосъобразните изисквания на възложителя и упражняващия инвеститорски контрол по изпълнение предмета на поръчката.

**3.2. Специфични условия**

* + 1. Машини и съоръжения за снегопочистване и опесъчаване.

● Машините и комплектованите с тях съоръжения и приспособления да отговарят на изискванията за високопроизводително, бързо и безопасно извършване на дейностите по отстраняване на снега от пътните и улични платна.

● При почистването на снега да се запазват подходите към второстепенни пътища и улици, обществени, производствени сгради и площади; специално внимание да се отделя на уличните противопожарни хидранти, съоръжения от електропреносната, водоснабдителната, канализационната, газопреносната, съобщителната и др. инфраструктурни и съобщителни мрежи и съоръжения.

* + 1. Степенуване на дейностите.

● При снегопочистването се спазва график за приоритети на дейностите, предварително съгласуван с възложителя.

● При промяна на приоритетите изпълнителят съгласува графика за почистване с възложителя. Всякакви последващи промени стават след предварително съгласуване с възложителя.

* + 1. Допустими технически операции по събиране на снега.

● При механизираното отстраняване на снега се ползват налични специализирани и пригодени за целта строително-пътни машини, снабдени с прикачни приспособления и инвентар.

● При обработка на заснежени и заледени пътни и улични участъци се извършва опесъчаване, приоритетно се обработват наклонени участъци;

● При почистване на сняг след обилен снеговалеж изпълнителят извършва отстраняване на снега с оглед осигуряване на максимална възможна проходимост на пътищата и улиците за първите два часа след снеговалежа.

● При почистване на улиците и общинските пътища изпълнителят извършва:

- механизирано отстраняване на снега от пътните и улични платна, като снегът се депонира в края на платното в близост до бордюрите;

- по възможност се запазва проектната широчината на улиците и пътищата;

- максимално се запазва проходимостта на прилежащите тротоари и пешеходни зони.

* + 1. Недопустими методи на почистване.

● Недопустими са всички методи на почистване, които нарушават безопасността на работата, увреждат чужда собственост или са неудобни за гражданите. Също така изпълнителят е длъжен да предпазва от повреди всички съществуващи комуникации (електропреносни мрежи, въздушни кабели и проводи), както и всички благоустройствени съоръжения, настилки по улиците, тротоари, огради, бордюри, сгради (обществени или частна собственост), елементи на вертикалната пътна маркировка и др. разположени в границите на почистваните улици и в близост до тях.

* + 1. Безопасност на движението.

● При извършване на услугата по отстраняване на снега, изпълнителят използва всички приемливи и достъпни методи на действие, за да намали до крайна степен безпокойството или неудобството, което може да причини на трафика и пешеходците.

● Изпълнителят не позволява на нито едно ползвано от него превозно средство да превозва товар с тегло над позволеното.

**3.3. Контрол.**

● Изпълнителят осигурява необходимия вътрешен контрол с цел изпълнение на услугата, съгласно изискванията на възложителя. Контролът трябва да се извършва от квалифициран и опитен в дейността персонал.

● Отговорник, определен от изпълнителя ще отговаря и докладва (лично или по телефона) на възложителя в предварително уговорено с него време за изпълнението на договора. В случай на основателно отсъствие, изпълнителят определя заместник, като предварително уведомява за това възложителя.

● Всички услуги, които са обект на тази обществена поръчка ще бъдат обект на редовна проверка от страна на възложителя. Възложителят ще осигури свои представители, които ще осигуряват мониторинг и контрол.

**4. ДРУГИ ИЗИСКВАНИЯ КЪМ ИЗПЪЛНЕНИЕТО.**

**4.1. Качеството на извършените работи трябва да отговаря на изискванията на:**

• НАРЕДБА № РД-02-20-19 от 12.11.2012 г. за поддържане и текущ ремонт на пътищата;

• Технически правила и изисквания за поддържане на пътища, одобрени от Изпълнителния Директор на НАПИ през 2009 г. публикувани на интернет страницата на AПИ, дял „Зимно поддържане”

• Инструкция № 3 от 18.07.2007 г за реда на осъществяване на спасителни и неотложни аварийно-възстановителни работи при бедствия;

• Закон за опазване на околната среда и подзаконова нормативна уредба към него;

• Закон за здравословни и безопасни условия на труд и подзаконова нормативна уредба към него;

• Закон за пътищата и подзаконова нормативна уредба към него;

• Закон за движение по пътищата ;

• и други приложими към предмета на поръчката

**4.2. Безопасност на движението и охрана на труда.**

Изпълнителят е длъжен сам и за своя сметка да осигури безопасността на автомобилното движение и на работещите по зимното поддържане по време на извършването на всички дейности, както и спазването на всички изисквания на Закон за здравословни и безопасни условия на труда / 2005 г./.

При причиняване на пътно-транспортни произшествия (ПТП), в резултат на лошо зимно поддържане на пътищата и улиците, изпълнителя носи пълна имуществена отговорност за причинените вреди.

**4.3. Противопожарна охрана**

При изпълнение на поръчката изпълнителят трябва да се съобразява включително да инструктира работниците си и за спазване на следните правила:

Забранява се гасенето с вода на запалени течни горива. Същото да се извършва с пясък или със специални пянообразуващи и други подходящи пожарогасителни средства.

Пушенето и паленето на огън да става на определени за целта пожарообезопасени места. В случай на пожар, да не се гасят с вода варели с нефт и нефтопродукти и др.

**4.4. Екология**

Използваните машини трябва да са сравнително нови и в добро техническо състояние, така че да не създават прекомерно замърсяване на въздуха и околната среда. Трябва да се спазва екологичното законодателството свързано с тази област на действие.

**5. ИЗИСКВАНИЯ ЗА ТЕХНОЛОГИЯ НА ИЗПЪЛНЕНИЕТО:**

**Снегопочистването на пътищата** обхваща дейностите, свързани с отстраняването на снега от пътното платно. То трябва да се извършва своевременно, бързо и качествено и да осигурява условия за нормално протичане на движението и за предпазване на пътищата от образуване на снегонавявания при снежни виелици. Несвоевременното почистване на снега води до неговото уплътняване под действието на автомобилите и образуване на снежно.ледени пластове върху настилката.Отстраняването на подобни пластове е свързано с изразходване на значително повече труд и средства.

Снежните маси се разчистват по цялата широчина на пътното платно. Образуването и оставянето на снежни валове върху банкетите не само затруднява движението, но може и да стане причина за снегонавявания. Изхвърленият сняг не трябва да намалява видимостта на пътя, особено в зоните на пътните кръстовища,където опасността от това е най-голяма.

Снежната покривка по пътищата се отстранява чрез последователно изтласкване на снега от оста към банкетите. Снегоринните машини могат да се движат непрекъснато по време на снеговалеж /патрулна система на снегопочистване/ или периодично през определен интервал от време /периодично снегопочистване/.

Времето между две последователни преминавания на снегорините се избира така, че дебелината на образувалата се снежна покривка върху платното за движение да не бъде по-голяма от 10 см.

Патрулната система на снегопочистването се прилага при снеговалеж по пътища от І и ІІ степен за зимно поддържане, при които е необходимо да се осигурят нива на зимно поддържане 5 см.При тази система на снегопочистване комплекти от снегоринни машини, включващи 2 броя леки и тежки едностранни снегоринни плуга се движат непрекъснато през цялото време на снеговалежа и последователно изтласкват падналия сняг от оста на пътя към банкетите.

При патрулно снегопочистване се препоръчва при започване на снеговалежа пътната повърхност да се обработи с химически вещества в количество 80-100 гр./м2 магнезиева луга или 10-20 гр./м2 промишлена сол, за да се предотврати залепването и уплътняването на снега върху пътното платно.При интензивни и продължителни снеговалежи трябва да се извърши допълнително разпръскване на химически вещества след 2-3 преминавания на снегоринните машини.

Солните разтвори за предотвратяване на уплътняването на снега се разпръскват непосредствено след започване на снеговалежа.При използване на промишлена сол е необходимо да се спазват следните правила:

* при слаб снеговалеж солта се разпръсква 30-40 минути след започване на снеговалежа;
* при силен снеговалеж солта се разпръсква 15-20 минути след започване на снеговалежа;

Периодичното снегопочистване по време на снеговалеж се извършва по пътища с нива на зимно поддържане В и Г с помощта на комплект от снегоринни машини или единични едностранни или двустранни снегоринни гребла.

При интензивни снеговалежи, придружени с частични снегонавявания на пътното платно,се допуска да се изпълняват само работите по почистването на платното за движение. В тези случаи широчината на почистваното платно за движение по пътищата от първа и втора степен на зимно поддържане може да бъде намалена до 56 м, с оглед създаване на условия за двупосочно движение с ниски скорости. Отстраняването на снежните маси в краищата на платното за движение се извършва след спиране на снеговалежа.

При интензивни снеговалежи по пътища от трета степен се допуска снегопочистване само на едната лента за движение с уширение за разминаване през 200-300 м.

При много неблагоприятни климатични условия /снежни бури, интензивни снежни виелици с големи снегонавявания/ когато не може да се осъществи ефективно снегопочистване, се допуска работите по снегопочистването на пътя да се преустановят до спиране на вятъра и подобряване на времето. В тези случаи отговорните длъжностни лица от фирмите, ангажирани със зимното поддържане и ОПУ, трябва да действат съгласно указанията посочени в оперативния план за действие при утежнени зимни условия, съвместно с органите на пътната полиция, ОУ”ПБЗН”.

**Обезопасяване на пътищата срещу хлъзгане**.

Обезопасяването на пътищата против хлъзгане се извършва при заснежено или заледено платно за движение. Целта е да се отстрани или ограничи неблагоприятното влияние на зимната хлъзгавост върху условията и безопасността на движението през зимата.

Обезопасяването се постига чрез разпръскване на: минерални материали/опесъчаване/ или на химически вещества за стопяване на леда и снега. Отделните способи могат да се прилагат самостоятелно или комбинирано.

**Разпръскване на минерални материали**.

Разпръскването на минерални материали /опесъчаване/ на пътищата през зимата се извършва с минерални материали- основно пясък.

Материалите за опесъчаване трябва да отговарят на изискванията, описани по-горе.

Препоръчва се използването на пясъко-солени смеси в съотношение 150-200 кг. Сол на 1 м3 пясък.Солта и пясъка трябва да бъдат предварително смесени и добре размесени.

Разходните норми на минералните материали за опесъчаване са 100-300 гр/м2 при пътни участъци при нормални условия на движение и 300-500 гр/м2 при пътни участъци с тежки условия на движение. При междинни опесъчавания по време на снеговалеж разходните норми са 100-200 гр/м2.

Опесъчаването се прилага предимно по пътища с нива на зимно поддържане В или Г.

При пътища с нива А и Б опесъчаването се прилага само в случаите когато не е разрешено използването на химически вещества или тяхното използване е неефективно /когато температурите са по-ниски от нормалните/.

Опесъчаването трябва да се използва приоритетно в зависимост от степента и нивото на зимно поддържане на пътя.

Минералните материали трябва да се разпръскват по цялата широчина на платното за движение.

***Забележка:*** *Навсякъде, където в техническата спецификация, количествената сметка или в друг раздел на документацията за участие е посочен конкретен модел, източник, процес, търговска марка, патент, тип, произход или производство, което би довело до облагодетелстването или елиминирането на определени лица или продукти да се чете и разбира „****или еквивалент****”.*